
REPUBLIKA HRVATSKA
TRGOVAČKI SUD U SPLITU
STALNA SLUŽBA U DUBROVNIKU
Dr. A. Starčevića 23, Dubrovnik

R J E Š E N J E

 	Trgovački sud u Splitu, Stalna služba u Dubrovniku, u ime Republike Hrvatske, po sucu tog suda Katarini Franković, kao stečajnom sucu, odlučujući o prijedlogu predlagatelja Financijska agencija, Regionalni centar Split, Podružnica Dubrovnik za provedbom skraćenog stečajnog postupka nad dužnikom DUBROVAČKI ZALASCI SUNCA d.o.o, Iva Vojnovića 7A, 20000 Dubrovnik, OIB: 70419011156, MBS: 060302522, izvan ročišta, dana 14. srpnja 2016. godine 

r i j e š i o    j e 

Odbacuje se prijedlog predlagatelja Financijske agencije, Regionalni centar Split, Podružnica Dubrovnik za provedbom skraćenog stečajnog postupka nad dužnikom DUBROVAČKI ZALASCI SUNCA d.o.o, Iva Vojnovića 7A, 20000 Dubrovnik, OIB: 70419011156, MBS: 060302522.

Obrazloženje
			
	Ovaj sud je dana 07. srpnja 2016. godine zaprimio zahtjev FINA Regionalni centar Split, Podružnica Dubrovnik za provedbom skraćenog stečajnog postupka nad dužnikom DUBROVAČKI ZALASCI SUNCA d.o.o, Iva Vojnovića 7A, 20000 Dubrovnik, OIB: 70419011156, MBS: 060302522.

Temeljem odredbe čl. 428. Stečajnog zakona (Narodne novine broj: 71/15, u daljnjem tekstu: SZ) sud će provesti skraćeni stečajni postupak nad pravnom osobom ako su ispunjene sljedeće pretpostavke: ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iz sudskoga registra.

U spis je dana 14. srpnja 2016.g. zaprimljena  potvrda FINE (list spisa 9) iz koje je vidljivo da dužnik ima evidentirane neizvršne osnove za plaćanje u očevidniku koji vodi FINA u neprekidnom razdoblju od 0 dana. Tako proizlazi da dužnik nakon podnošenja prijedloga za pokretanjem skraćenog stečajnog postupka više nije blokiran.

Slijedom navedenog sud zaključuje da nisu kumulativno ispunjene pretpostavke iz čl. 428. SZ-a za pokretanje skraćenog stečajnog postupka, radi čega je odlučeno kao u izreci ovog rješenja.
	
Zbog svega navedenog, na temelju spomenutog propisa odlučeno je kao u izreci. 

U Dubrovniku, 14. srpnja 2016. godine

 							Stečajni sudac:
	
							Katarina Franković 

UPUTA O PRAVNOM LIJEKU: 
Protiv ovog rješenja dopušteno je izjaviti žalbu Visokom Trgovačkom sudu Republike Hrvatske u Zagrebu putem ovog suda u tri istovjetna primjerka u roku od 8 dana od dana primitka ovog rješenja. Primitak ovog rješenja računa se sukladno čl. 12. Stečajnog zakona istekom osmog dana od dana objave na e-Oglasnoj ploči.

DN-a:
- predlagatelju
- dužniku
-mrežna stranica e-oglasna ploča suda

